Ing. Peter PODBEHLÝ, Wolkerova 963/3, 940 02 Nové Zámky, peterpodb@gmail.com

Mestské zastupiteľstvO NOVÉ ZÁMKY

**INTERPELÁCIE**

**k bodu č.: ..... –**

1.Mám otázku na p. primátora od občanov a zaujíma to aj mňa. Prečo sa tradičný festival KLOBFEST koná v čase pred voľbami? Neuvažuje sa aspoň vo volebnom roku o presunutí tohto pekného festivalu na neskorší termín, aby nevznikali dohady a podozrenia, že sa len zneužíva na politickú kampaň, kde sa dávajú klobásky zadarmo. Veď aj podľa ľudových tradícií sa zabíjačky a s tým súvisiace činnosti od nepamäti konali v zimných mesiacoch.

2. Ďalšia otázka je tiež na p. primátora, prípadne na najužšie vedenie mesta. Na oficiálnej stránke mesta, v rubrike aktuality z radnice sa píše citujem: *Arriva sa chystá stavať autobusovú stanicu Generálny riaditeľ spoločností Arriva na Slovensku László Ivan na stretnutí so županom Belicom hovoril o projekte integrovaného prestupného bodu v Nových Zámkoch.* Nie je tam ale uvedené odkiaľ máte informácie, ale usudzujem, že zrejme z médií, pretože tento výstrižok z kontextu odznel na stretnutí zo županom NSK NR dňa 23.1.2019 v župnom dome v Nitre. Tohto stretnutia aj na témy doprava a ľudské zdroje v regióne sa zúčastnili viacerí čelní predstavitelia miest nitrianskeho regiónu. Chcem sa preto spýtať, prečo sa tohoto dôležitého stretnutia nezúčastnil nikto z najužšieho vedenia mesta NZ?

3. Moja ďalšia otázka sa týka tiež rubriky aktuality z radnice. Citujem: *Pri bývalej tabakovej továrni je betónová plocha s nespevnenými okrajmi. Mesto ju dalo do dlhodobého prenájmu spoločnosti Arriva. V súčasnosti sa tam ukladá použitý stavebný materiál. Po zhodnotení na recyklát sa materiál má použiť do podložia budúceho záchytného parkoviska.* V tomto vyjadrení je strašne veľa trpného rodu a nerozumiem tomu ani ja a ani ostatní občania dotknutej lokality, ktorí to skôr vnímajú ako skládku zmiešaného stavebného odpadu, pretože je tam aj dosť zeminy, starých škridiel, asfaltu a všetkého možného. Takže máme to chápať, že tento v úvodzovkách použitý stavebný materiál patrí Arrive a tá ho nejakým spôsobom v rámci pripravovaného projektu celý v budúcnosti použije do podložia budúceho záchytného parkoviska?

Nové Zámky dňa 10. februára 2019